KCE บวก 3% โบรกฯชี้ครึ่งปีหลังกำไรเด่น รับดีมานด์-ขยายกำลังผลิตเพิ่ม ชูเป้า 100 บ.
KCE บวก 3% โบรกฯชี้กำไรดีต่อเนื่องในครึ่งปีหลัง อานิสงส์ดีมานด์แข็งแกร่งและการขยายกำลังการผลิตเพิ่มในไตรมาส 4 รวมถึงค่าเงินบาทที่กลับมาแข็งค่าในระยะสั้น แนะ “ซื้อ” ราคาเป้าหมาย 100 บ.
8 ก.ย. 2564

ผู้สื่อข่าวรายงานว่าวันนี้ (8 ก.ย.2564)  ราคาหุ้น บริษัท เคซีอี อีเลคโทรนิคส์ จำกัด (มหาชน)หรือ KCE ณ เวลา 10.41 น. อยู่ที่ระดับ 78.75 บาท เพิ่มขึ้น 2.50 บาท หรือ 3.28% โดยทำจุดสูงสุดที่ 79.25 บาท และทำจุดต่ำสุดที่ 77.50 บาท ด้วยมูลค่าการซื้อขาย 742.14 ล้านบาท

บล.กสิกรไทย ระบุในบทวิเคราะห์ (8 ก.ย.2564) โดยคาดว่าบริษัทฯจะรายงานกำไรดีต่อเนื่องในครึ่งปีหลังจากความต้องการที่แข็งแกร่งและการขยายกำลังการผลิตเพิ่มในไตรมาส 4/2564 อีกทั้งค่าเงินบาทที่กลับมาแข็งค่าในระยะสั้น ถือเป็นโอกาสในการทยอยสะสม แนะ “ซื้อ” ราคาเป้าหมาย 100 บาท
 
 
 
 